system
Răspunde în limba română, în stilul Wikipedia, cat mai corect gramatical.
user
Cum ai descrie 26 februarie?
assistant
26 februarie este a 57-a zi a calendarului gregorian. Mai sunt 308 zile până la sfârșitul anului (309 zile în anii bisecți).

Evenimente 

 364: Valentinian I este proclamat împărat al Imperiului Roman.
 1794: Palatul regal Christianborg din Copenhaga este distrus de un incediu. Reconstrucția a durat până în 1828 dar clădirea nu a mai fost folosită ca reședință regală, devenind sediul al Parlamentului danez.
 1815: Napoleon Bonaparte a evadat de pe Insula Elba, unde fusese exilat cu un an în urmă.
 1848: Este proclamată a doua republică franceză.
 1861: Împăratul Franz Joseph promulgă Patenta din Februarie, constituția "erei liberale" a Imperiului Austriac (1860-1867). 
 1891: S-a înființat Societatea Arhitecților Români.
 1914: HMHS Britannic, sora vaporului RMS Titanic, este lansată în Belfast.
 1935: Adolf Hitler semnează un decret care autoriza înființarea Reich Luftwaffe, fiind al treilea serviciu militar german, alături de armata și marina Reich-ului.
 1952: Primul ministru Winston Churchill al Marii Britanii anunță că națiunea sa deține bomba atomică.
 1980: Egiptul și Israel stabilesc relații diplomatice.
 1988: Declarația guvernului SUA prin care anunță hotărârea de a retrage României, începând cu data de 3 iulie 1988, clauza națiunii celei mai favorizate; în replica, guvernul român declară că renunță la clauza națiunii celei mai favorizate în relațiile cu SUA.
 1993: A fost înregistrat primul atentat cu bombă la baza unuia din cele două turnuri ale ansamblului arhitectural "World Trade Center"; 5 victime.
 2001: Talibanii dinamitează două statui uriașe ce-l reprezentau pe Buddha în Bamiyan, Afghanistan.
 2006: Ceremonia de închidere a Jocurilor Olimpice de Iarnă de la Torino, Italia.
 2020: În România este înregistrat primul caz de infectare cu Coronavirus.

Nașteri 

 1543: Kanō Eitoku, pictor japonez (d. 1590)
 1564: Christopher Marlowe, poet și dramaturg englez (d. 1593)
 1587: Stefano Landi, compozitor italian (d. 1639)
 1715: Claude Adrien Helvétius, filosof francez (d. 1771)
 1802: Victor Hugo, scriitor francez (d. 1885)
 1807: José María Avrial, pictor spaniol (d. 1891)
 1808: Honoré Daumier, pictor, sculptor, caricaturist și litograf francez (d. 1879)
 1821: Félix Ziem, pictor francez (d. 1911)
 1842: Nicolas Camille Flammarion, astronom și scriitor francez (d. 1925)
 1869: Nadejda Krupskaia, revoluționară marxistă, soția lui Lenin (d. 1939)
 1877: Carel Steven Adama van Scheltema, poet olandez (d. 1924)
 1879: Henri Fauconnier, scriitor francez, câștigător al Premiului Goncourt în 1930 (d. 1973)
 1880: Apcar Baltazar, pictor român de etnie armeană (d. 1909)
 1889: Mariska Ady, poetă maghiară (d. 1977)
 1903: Jean Moscopol, unul dintre cei mai importanți cântăreți de muzică ușoară din România interbelică (d. 1980)
 1912: Iuliu Bodola, fotbalist român de etnie maghiară (d. 1993)
 1928: Fats Domino muzician, compozitor, pianist și cantautor american (d. 2017)
 1930: Lazar Berman, pianist rus (d. 2005)
 1932: Johnny Cash, solist vocal, chitarist și compozitor american de muzică country (d. 2003)
 1937: Eduardo Arroyo, pictor și grafician spaniol (d. 2018)
 1940: Alexandru Repan, actor român de teatru și film
 1947: Irina Gărdescu, actriță română
 1954: Recep Tayyip Erdoğan, politician turc, președinte al Turciei din 2014 până în prezent
 1955: Virgil Popescu, compozitor român 
 1958: Michel Houellebecq, scriitor francez
 1962: Elena Cârstea, compozitoare și interpretă română de muzică ușoară
 1969: Maria Buză, actriță și cântăreață română de muzică ușoară și populară
 1971: Erykah Badu, cântăreață, producătoare, compozitoare și actriță americană
 1972: Ionuț Dolănescu, cântăreț român
 1973: André Tanneberger, producător și DJ german
 1980: Júlio César da Silva e Souza, fotbalist brazilian
 1984: Emmanuel Adebayor, fotbalist togolez
 1985: Sanya Richards, atletă americană

Decese 

 1561: Jorge de Montemayor, scriitor spaniol
 1625: Anna Vasa a Suediei, fiica regelui Ioan al III-lea al Suediei (n. 1568)
 1763: Frederic, Margraf de Brandenburg-Bayreuth (n. 1711)
 1815: Prințul Josias de Saxa-Coburg, nobil german, general în armata austriacă (n. 1737)
 1878: Alexandre Antigna, pictor francez (n. 1817)
 1918: Pietro Blaserna, matematician și fizician italian (n. 1836)
 1931: Otto Wallach, chimist german, laureat al Premiului Nobel (n. 1847)
 1940: Michael Hainisch, politician austriac, primul președinte al Austriei în perioada 1920-1928 (n. 1858)
 1940: Nicolae Tonitza, pictor, grafician și critic de artă român (n. 1886)
 1945: Sándor Szurmay, general-colonel austro-ungar originar din Bocșa (n. 1860)
 1969: Karl Jaspers, psihiatru german (n. 1883)
 1971: Fernandel (Fernand Joseph Desire Constandin), actor francez (n. 1903)
 1974: Tivadar Ács, scriitor, jurnalist și istoric maghiar (n. 1901)
 1991: Dimitrie Ioan Mangeron, matematician român, membru corespondent (1990) al Academiei Române (n. 1906)
 2000: Giovanna a Italiei, soția regelui Boris al III-lea al Bulgariei (n. 1907)
 2003: George Togan, istoric român (n. 1910)
 2013: Naarghita, cântăreață română de muzică indiană (n. 1939)
 2015: Sergiu Adam, poet, prozator și traducător român (n. 1936)
 2020: George Anca, scriitor român (n. 1944)
 2022: Hans Bergel, scriitor și jurnalist german (n. 1925)

Sărbători

Note

 
! 26
! 02 26